ŉ Naam soos ander? | Boodskap vir Vandag
Home » Februarie » ŉ Naam soos ander?
Posted on February 26, 2019 February 26, 2019 by adele lombaard
“What’s in a name?” vra William Shakespeare in Romeo and Juliet. En gee dan self die antwoord: “That which we call a rose, by any other name would smell as sweet.” Tussen ŉ saak en die naam daarvan, wou hy sê, is daar geen noodwendige verband nie. Name is uitruilbaar. Al sou jy die voorwerp wat so lekker ruik enigiets anders as ŉ “roos” noem, sal dit niks aan die geur verander nie! ŉ Naam is slegs ŉ paar letters uit die alfabet wat, volgens menslike ooreenkoms en taalkundige reëls, neergelê is om ŉ bepaalde voorwerp te benoem. ŉ Naam kan weer verander ook.
Maar God se Naam is anders. Mense het dit nie uitgedink nie. Die Bybel sê slegs: “In die begin … God” (Gen 1:1). God se Naam is nie uitruilbaar nie. Tussen God se Naam en sy wese is daar ŉ onverbreekbare band. God openbaar Hom in sy Naam; Hy kom in en deur sy Naam tot ons. Sy Naam is dieselfde as sy reddende, versorgende, heilige teenwoordigheid. Kan ons dit mooier, raker uitdruk as met …
Sê hierdie Naam vandag oor en oor. Met dankbaarheid. Want Jesus verlos jou en is by jou (Matt 1:21, 23). “Jy moet Hom Jesus noem” (Matt 1:21).
God se Naam is niks anders nie as sy teenwoordigheidheid
Jesus, so dikwels gebruik ek u Naam onnadenkend, so asof dit maar net nog ŉ woord, net nog ŉ naam is. Tog versprei dit die soet geur van die lewe. Dankie dat ek dit mag ken. Amen.
← Opgelos in Christus
Geen ander Naam! →